NaiveNeuron/SloPal huggingface dataset:
Hort, Milan, podpredseda NR SR (2010-12-14):
Pán poslanec nebude reagovať. Teraz sa do rozpravy ako druhý v poradí za poslanecký klub SNS písomne prihlásil pán poslanec Ján Mikolaj. Dávam mu slovo. Nech sa páči.
Jurinová, Erika, podpredsedníčka NR SR (2013-03-19):
Ďakujem za slovo. Tiež len dve veci si vyberiem. Opäť ste sa dotkli dôchodkov, invalidných dôchodkov. Ja len zopakujem, podobne ako som to povedala v piatok, že beriem to, čo hovoríte. Je to pravda, že mnohí zneužívajú to, že majú invalidný dôchodok, pracujú naplno. Ale zopakujem, že to sa netýka tohto zákona, pani poslankyňa. Je to, viete sama veľmi dobre, že je to vec posudzovania. Ja som nevidela od vás žiadnu iniciatívu, že by ste sa snažili naozaj to posudzovanie prehodnotiť. Viem, že je to, alebo vláda to má v legislatívnom pláne úloh. Ale teda kritizujete na nesprávnom mieste. A druhá vec. Som veľmi rada, že ste teda na plné ústa povedali, že strana SMER podporí, už som to dostala avizované aj od iných pánov poslancov, podporí návrh novely práve o kompenzáciách, aj keď je to teda krátka, jednovetová novela. A poviem vám len toľko k tomu. Pamätám si vašu prvú reakciu, ako ste naozaj zareagovali negatívne, keď ste sa dozvedeli, že niečo takéto chceme predkladať. Aj keď, viete, aj v dôvodovej správe je napísané, že sa to dotkne, alebo že toto zastihne štyristo detí. Štyristo detí, respektíve ich rodičov. Štyristo detí je vo veku od nula do tri, ktoré budú mať možnosť požiadať o tento príspevok alebo teda o to, aby mohli byť zapísaní, aby mohli mať zapísaného sprievodcu. Takže päťtisíc ľudí už teraz má takúto možnosť. Jedná sa o štyristo detí podľa štatistík, ktoré som si vytiahla z úradu práce priamo. Ďakujem pekne.
Bugár, Béla, doterajší podpredseda NR SR (2012-04-04):
Robert Fico.
P. Hrušovský, predseda NR SR: (2005-05-24):
B. Brestenská, poslankyňa: Za. (Smiech v sále.) Keď spoločne, tak spoločne.
Blaha, Ľuboš, podpredseda NR SR (2024-01-24):
Skúsme návrh a potom niečo, o čom sa dá hlasovať. A tak ďalej. Dodržujme pravidlá, keď chcete vy od iných, aby dodržiavali pravidlá, skúste robiť to isté. Nech sa páči.
Zmajkovičová, Renáta, podpredsedníčka NR SR (2012-06-22):
Pán poslanec Brixi.
Laurenčík, Milan, podpredseda NR SR (2022-02-03):
Pán poslanec, máte doplňujúcu otázku? Nech sa páči. Stlačte faktickú poznámku.
J. Čech, poslanec: (2007-02-07):
Pán predsedajúci, dajte, prosím, hlasovať o mojich pozmeňujúcich návrhoch spoločne.
Zmajkovičová, Renáta, podpredsedníčka NR SR (2013-03-20):
S reakciou pán poslanec Hrnčiar.
Šeliga, Juraj, podpredseda NR SR (2020-07-10):
Ďakujem, pán poslanec. Poprosím vás, aby ste zaujali miesto pre navrhovateľov. A teraz dávam slovo spravodajcovi, ktorého určil navrhnutý gestorský výbor pre hospodárske záležitosti, pánovi poslancovi Kazdovi.
Ľ. Vážny, minister dopravy, pôšt a telekomunikácií SR: (2007-12-06):
Vážený pán predseda Národnej rady, vážené kolegyne, kolegovia, pánovi poslancovi chcem odpovedať, že rezort dopravy pod mojím vedením kontinuálne pokračuje v zabezpečovaní úloh v oblasti cestnej infraštruktúry. To platí aj pre program výstavby diaľnic a rýchlostných ciest. V materiáli pod názvom Správa o plnení aktualizovaného nového projektu výstavby diaľnic a rýchlostných ciest, ktorý schválila vláda Slovenskej republiky uznesením č. 1051/2004, bol ťah rýchlostnej cesty Bratislava – Dunajská Streda – Lučenec v dĺžke 213,35 km s pracovným označením R7 navrhnutý na študovanie. Technická štúdia pre celý ťah R7 bola vypracovaná v roku 2006. Celkový náklad je cca 65 mld. slovenských korún v cenovej úrovni 2006. V súčasnosti je rozpracovaný zámer EIA, t. j. posudzovanie vplyvov na životné prostredie pre prvý úsek Bratislava – Dunajská Lužná s ukončením tohto procesu EIA v roku 2008, spracovaním správy o hodnotení vplyvov podľa zákona č. 24/2006 Z. z. o posudzovaní vplyvov na životné prostredie. Následne po vydaní záverečného stanoviska Ministerstva životného prostredia Slovenskej republiky bude možné pokračovať v ďalšej projektovej a územnej príprave. Zároveň Národná diaľničná spoločnosť, a. s., bude v roku 2008 zabezpečovať rozpracovanie zámerov EIA na ďalšie úseky na trase Dunajská Lužná –  Dunajská Streda. Rezort dopravy pripravuje na rokovanie vlády v roku 2007 nový aktuálny program prípravy a výstavby diaľnic a rýchlostných ciest na ďalšie obdobie, v ktorom budú zhodnotené reálne možnosti financovania programu, priority a reálne dopravy potrebnej cestnej infraštruktúry. Toľko k vašej otázke.
L. Žitňanská, ministerka spravodlivosti SR: (2006-03-15):
Návrh na vyslovenie súhlasu Národnej rady Slovenskej republiky s dohovorom nadväzuje na aktivity a úsilie Slovenskej republiky v oblasti boja proti korupcii regionálnymi protikorupčnými dohovormi prijatými na pôde Rady Európy a Organizácie pre hospodársku spoluprácu a rozvoj. Dohovor má univerzálny charakter a po nadobudnutí platnosti sa stal významným nástrojom boja proti korupcii v globálnom meradle. Ratifikácia dohovoru Slovenskou republikou je vysoko aktuálna a bude ďalším prejavom úsilia a snahy Slovenska o všestranné zapojenie sa do medzinárodnej spolupráce pri predchádzaní, zamedzovaní a stíhaní trestných činov korupcie. Legislatívne úpravy, ktoré sú potrebné na zabezpečenie vykonávania tohto dohovoru, boli v prevážnej väčšine už prijaté. Nové trestné kódexy, ktoré boli prijaté Národnou radou s účinnosťou od 1. januára 2006, implementovali väčšinu ustanovení dohovoru do slovenského právneho poriadku. Ratifikácia dohovoru si vyžaduje súhlas Národnej rady Slovenskej republiky, keďže ide o prezidentskú medzinárodnú zmluvu podľa čl. 7 ods. 4 Ústavy Slovenskej republiky, na vykonanie ktorej je potrebný zákon. Vláda prerokovala a schválila návrh na ratifikáciu dohovoru Slovenskou republikou uznesením č. 2 na svojom zasadnutí 11. januára 2006. Ďakujem pekne.
Laurenčík, Milan, podpredseda NR SR (2022-02-18):
Pán poslanec Milan Potocký s faktickou poznámkou. Nech sa páči.
Kondrót, Maroš, poslanec NR SR (2015-11-24):
Ďakujem pekne, pán predseda. Chcel som váženému kolegovi Lipšicovi len pripomenúť, že tento dodatočne zaradený bod programu, ktorý prerokovávame, bol návrh na prerokovanie návrhu vlády na skrátené legislatívne konanie. Čiže vy ste sa, vážený pán kolega, merita veci návrhu vlády na skrátené legislatívne konanie ani nedotkli, ani ste ho nepodporili, ani ste ho neskritizovali, ani ste ho nezamietli. Čiže vy ste rozprávali o merite veci bodu, ktorý ešte nebol predložený. A teraz neviem, či chcete vystúpiť o desať minúť znovu s tým istým a prečítať to isté a zajtra v druhom čítaní znovu to urobiť. Ja si vás dovolím upozorniť, že takému pardálovi starému, ako ste vy, by sa toto nemalo stávať. Ďakujem pekne.
Grendel, Gábor, podpredseda NR SR (2020-04-07):
Pán poslanec Kašper.
Hatráková, Katarína, poslankyňa NR SR (2021-09-22):
Ďakujem pekne, pán podpredseda. Ja sa tiež chcem poďakovať za túto diskusiu a priznávam, že jediné, čo mi v tejto chvíli napadá, je biblické, že Hosana! a Ukrižuj! Zopakujem len, čo som povedala v tej rozprave, že ten zákon mi je obsahovo a ideovo blízky, my sme s kolegom o tom včera hovorili, ale tým, že je skopírovaný z maďarskej legislatívy, žiaľ, nesedí na našu legislatívu. A tak ako som hovorila, nebolo by dobré, aby z tohto parlamentu vychádzali len papiere, aby to bolo, chcela som, aby to bolo realizovateľné. A teda priznávam, že ma mrzí záver tej diskusie, pretože to, že nám tu chýbajú hranice a počúvanie a vnímanie a bazálna slušnosť, to sme vedeli, ale teda dopracovať sa až k tomu, ako chránim pedofilov, tak to som naozaj neočakávala. Takže to mi je naozaj ľúto. Ďakujem pekne.
Sulík, Richard, predseda NR SR (2011-03-25):
Pán poslanec Želiezka.
Pellegrini, Peter, predseda NR SR (2015-01-29):
Nech sa páči, pani poslankyňa Tomanová.
Matovič, Igor, podpredseda vlády a minister financií SR (2022-12-01):
Ďakujem veľmi pekne. Ja by som vám iba takú doplňujúcu odpoveď teda dal. Ono my sme sa tým športom začali práve preto zaoberať, lebo sme zistili, že zrazu máme pomaly najvyššie zastúpenie profesií v tejto sále tenistov a aj jedna tenistka sa tu vyskytla, tak sme si povedali, že poďme tomu športu pomôcť. Jednoducho treba podporovať športové talenty. Ale zároveň chcem podotknúť... A nie. Dobre, ďakujem pekne.
Zmajkovičová, Renáta, podpredsedníčka NR SR (2014-06-11):
Ďakujem, pani poslankyňa. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Pán poslanec Fronc. Uzatváram možnosť prihlásiť sa do rozpravy. Pán poslanec, kým vám dám slovo, chcela by som poprosiť kolegyne a kolegov, je nás tu 30, ale skutočne, kto nemá záujem počúvať svojich kolegov a vyjadriť sa k zákonu, tak, prosím, opustite rokovaciu sálu, vyrušujete. Nech sa páči, pán poslanec Fronc.
Gröhling, Branislav, poslanec NR SR (2023-12-18):
Pán poslanec, ďakujem veľmi pekne za ten príspevok, pretože si hovoril o Fonde na podporu športu, a naozaj, ak by bolo ambíciou štátu alebo strany SNS podporiť šport, tak viac peňazí doňho mohli dať práve cez Fond na podporu športu. Tento fond vytvoril aj Andrej Danko a SNS, no musím sa priznať, že keď sme prišli na ministerstvo školstva, tak sme sa naňho pozreli racionálne a povedali sme si, že musíme to využiť, aj keď to vytvorilo SNS, tak poďme nastaviť pravidlá, poďme nastaviť veľmi jasnú podporu športu, ktorá nie je politická, ktorá bude transparentná. A tieto pravidlá sme nastavovali cez, tak ako som spomínal, že veľkosť členskej základne, úspechy reprezentácie, popularita, či už doma, alebo v zahraničí. A naozaj za tie tri roky sa podarilo aj z toho minima peňazí, ktoré sme tam mali, realizovať viac ako dvesto projektov, podporovali sa športoviská naprieč celými krajmi a celým Slovenskom, lebo toto je podpora športu. Ja keď si zoberiem ešte druhý pohľad, ako sa mohla realizovať nejaká vízia, že približne asi tak tristo väčších základných škôl, teda tých, čo majú nad 150 žiakov, nemá svoju telocvičňu a cvičia v triedach alebo cestujú do iných telocviční. Takže keby išli vystaviť týchto, vystavať týchto tristo telocviční, tak by to stálo asi 600 mil. Ten odhad na dostavbu ďalších športovísk by bolo niekde okolo 400 mil., čo je jedna miliarda, hej? A keby prišli s tým, že nevedia nájsť jednu miliardu, lebo sa to nedá, je to komplikované, na telocvične, tak si tak povieme, že áno, veď je to aj reálne. Ale čo oni urobili? Našli 100 mil., podľa mňa to bude 200 mil. a bude to každý rok narastať, nie na podporu výstavby telocviční a športovísk na školách, ale na to, aby si vytvorili ministerstvo a svoje trafiky pre nejakých svojich ľudí.
Blanár, Juraj, podpredseda NR SR (2022-10-19):
Pán Viskupič, to bola bodka za týmto bodom, ktorý sme prerokovali, vyhlasujem všeobecnú rozpravu za uzavretú. Pán navrhovateľ? Nemá záujem o záverečné slovo. Pán spravodajca takisto nie. Prerušujem rokovanie o tomto bode programu. Vážené pani poslankyne, páni poslanci, podávam návrh uznesenia, aby Národná rada podľa § 24 ods. 8 zákona o rokovacom poriadku určila ako deň skončenia 72. schôdze Národnej rady 19. október 2022, t. j. dnes o 16.32 hod. s tým, že neprerokované body programu tejto schôdze, teda hlasovania o tlačiach 1036, 1164, 1181, 1182, 1183 a 1040 sa zaradia do návrhu programu 75. schôdze Národnej rady so začiatkom od dnes, teda 19. októbra 2022 o 17.00 hod. Je všeobecný súhlas? (Súhlasná reakcia pléna.) Ďakujem veľmi pekne. A chcem vás ešte informovať, vážené pani poslankyne, páni poslanci, že o 10 minút bude poslanecké grémium na návrh pána predsedu Národnej rady, aby sme si stanovili postup pri ďalšom rokovaní 75. schôdze, a dávam priestor teraz technikom, aby, aby prenastavili systém do 17.00 hod. Ak sa niečo zmení v súvislosti so začiatkom schôdze, budeme vás informovať po skončení grémia. (Predsedajúci telefonuje vnútornou linkou.) Takže to je všetko nateraz a poprosím predsedov a prípadne podpredsedov poslaneckých klubov, aby potom prišli na rokovanie grémia, o výsledku vás budeme informovať. Ďakujem, týmto vyhlasujem 72. schôdzu za skončenú. (Rokovanie 72. schôdze NR SR sa skončilo o 16.35 hodine.) 1
Košútová, Magda, poslankyňa NR SR (2015-09-24):
Keďže sme schválili body spoločnej správy, dajte, prosím, hlasovať o tom, že prerokujeme predmetný návrh zákona v treťom čítaní ihneď.
Sulík, Richard, predseda NR SR (2011-07-11):
Na faktické poznámky bude reagovať pani poslankyňa Blahová. (Hlasy z pléna.) Nie, pán Ondruš, vy ste sa prihlásili po uzavretí. Robíte to pravidelne. (Reakcia z pléna.) Choďte si vypočuť záznam, prihlásili ste sa po uzavretí možnosti sa prihlásiť. (Reakcia poslanca Ondruša.) Nie, pán Ondruš, nie je to pravda. Pán Ondruš, dával som na to extra pozor, ja som povedal, že uzatváram možnosť sa prihlásiť do rozpravy, a potom ste sa prihlásili. Pani poslankyňa Blahová má slovo. Nevykrikujte tu (Hlas poslanca Drobu: „Daj ho preč, nediskutuj s ním, Rišo.“) Choďte si pozrieť záznam, robíte to pravidelne, teraz som si dával extra na vás pozor. Natália Blahová má slovo. Nech sa páči. (Hlas poslanca Ondruša: „To nemyslíte vážne?“) Myslím to úplne vážne.
Hrnko, Anton, poslanec NR SR (2016-09-09):
Ďakujem, pán predseda. Skôr, než vecne zareagujem na vystúpenie pána poslanca, chcel by som opraviť pána Klusa, že Slovenský snem takúto hanebnú normu neprijal. Hej? Že tá norma bola vládnym nariadením, keďže ho ani prezident nepodpísal, nebolo to ani vládne nariadenie s mocou zákona. Bolo to len vládne nariadenie, Židovský kódex, aby, pre historickú pravdu. Dobre? A teraz k pánovi poslancovi Galkovi. Pán poslanec, vo svojom vystúpení ste povedali, že táto snemovňa vám bráni začať a dokončiť rokovanie o ministrovi do sedem dní, približne. Pán poslanec, hádam nechcete povedať, že my by sme vám bránili, aby ste do sedem dní začali rokovania, a keby ste to aj do tých siedmich dní aj skončili, to by sme vás určite všetci podporili. Ďakujem.
A. Belousovová, podpredsedníčka NR SR: (2007-11-28):
Otváram rozpravu o tomto bode programu. Do rozpravy som dostala písomné prihlášky a hlásia sa písomne za klub SDKÚ pán poslanec Ivan Mikloš, za klub SMK pán poslanec Iván Farkas, za klub KDH pán poslanec Július Brocka a za klub SNS pán poslanec Jozef Ďuračka. Ďalej sa písomne prihlásili do rozpravy ešte títo poslanci: pán poslanec Martin Fronc, pán poslanec Imre Andruskó, pán poslanec Ferdinand Devínsky, pán poslanec István Pásztor, pán poslanec Jozef Mikuš, pán poslanec József Berényi, pán poslanec Pavol Prokopovič, pani poslankyňa Jarmila Tkáčová a pán poslanec Jozef Šimko. Ako prvý má slovo pán poslanec Ivan Mikloš, za klub SDKÚ – DS. Po ňom bude vystupovať pán poslanec Iván Farkas. Nech sa páči.
J. Burian, poslanec: (2007-10-25):
Národná rada Slovenskej republiky uznesením č. 485 z 12. septembra 2007 pridelila vládny návrh zákona o audítoroch, audite a dohľade nad výkonom auditu v znení a doplnení zákona č. 431/2002 Z. z. o účtovníctve v znení neskorších predpisov týmto výborom: Výboru Národnej rady Slovenskej republiky pre financie, rozpočet a menu; Ústavnoprávnemu výboru Národnej rady. Uvedené výbory prerokovali vládny návrh zákona v stanovenom termíne. Zároveň gestorský výbor na základe stanovísk výborov k vládnemu návrhu zákona o audítoroch, audite a dohľade nad výkonom auditu a o zmene zákona č. 431/2002 Z. z. odporúča Národnej rade Slovenskej republiky vládny návrh zákona schváliť s pozmeňujúcimi a doplňujúcimi návrhmi a predmetná správa výborov Národnej rady Slovenskej republiky o vládnom návrhu zákona o audítoroch, audite a dohľade nad výkonom auditu a o zmene a doplnení zákona č. 431/2002 Z. z. o účtovníctve a v znení neskorších predpisov bola schválená uznesením gestorského výboru pre financie, rozpočet a menu č. 212 zo 16. októbra 2007. Výbor určil poslanca Národnej rady Jozefa Buriana za spoločného spravodajcu. Súčasne ho poveril predniesť spoločnú správu a navrhnúť Národnej rade Slovenskej republiky postup pri hlasovaní o pozmeňujúcich a doplňujúcich návrhoch. Ďakujem. Pani predsedajúca, otvorte rozpravu.
P. Hrušovský, predseda NR SR: (2004-12-01):
Ďakujem pánovi ministrovi aj pánovi poslancovi Šimkovi za predloženie návrhu. Prerušujem rokovanie o tomto bode programu. Pristúpime teraz k rokovaniu o ďalšom vládnom návrhu zákona, ktorým je vládny návrh zákona, ktorým sa mení a dopĺňa zákon č. 312/2001 Z. z. o štátnej službe a o zmene a doplnení niektorých zákonov v znení neskorších predpisov , ktorý prerokúvame ako tlač 866. Prosím teraz, aby z poverenia vlády Slovenskej republiky predmetný návrh zákona uviedol a odôvodnil pán minister práce, sociálnych vecí a rodiny Ľudovít Kaník. Pán minister, máte slovo.
Figeľ, Ján, podpredseda NR SR (2014-07-09):
Ďakujem pekne. Teraz je priestor pre vystúpenie pani poslankyne Viery Šedivcovej. Nech sa páči.
Burian, Jozef, poslanec NR SR (2017-10-19):
Teraz budeme hlasovať o bode 24 pozmeňujúceho návrhu.
Lehotský, Tomáš, poslanec NR SR (2022-11-08):
Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Zmajkovičová, Renáta, podpredsedníčka NR SR (2012-09-18):
Pán poslanec Jarjabek.
Jurinová, Erika, podpredsedníčka NR SR (2014-09-25):
Ďakujem pekne. Vyhlasujem všeobecnú rozpravu za skončenú. A pani navrhovateľka sa chce vyjadriť k diskusii. Nech sa páči, máte slovo.
Brocka, Július, poslanec NR SR (2015-02-06):
Ďakujem pekne. Vážení kolegovia, v súlade s § 73 zákona o rokovacom poriadku som bol určený Výborom Národnej rady pre sociálne veci za spravodajcu k tomuto návrhu zákona. Návrh spĺňa náležitosti podľa rokovacieho poriadku aj podľa legislatívnych pravidiel tvorby zákonov. Kolegyňa pani poslankyňa Gibalová podrobne uviedla obsah tejto novely a ja odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Zároveň odporúčam a navrhujem, aby prerokovali tento návrh zákona výbory: ústavnoprávny, výbor pre financie a rozpočet a výbor pre sociálne veci. Tento výbor zároveň odporúčam ako gestorský, aby prerokoval návrh zákona do 32 dní a ostatné výbory do 30 dní. Pani podpredsedníčka, nech sa páči, otvorte všeobecnú rozpravu.
Hrnčiar, Andrej, podpredseda NR SR (2020-02-20):
Pani poslankyňa Gaborčáková.
P. Csáky, podpredseda vlády SR: (2001-09-20):
Uznám, vážený pán poslanec, že pútač môžete považovať za mierne šokujúci, ale som toho názoru, že po udalostiach z 11. septembra tohto roku žiadny spôsob, ktorý nesie odkaz zastaviť nenávisť na našej planéte, nie je dostatočne šokujúci. Súčasne mi dovoľte, vážený pán poslanec, aby som vás informoval o tom, že ako súčasť kampane plánujeme aj vysielanie účinných spotov aj vo verejnoprávnej televízii a nielen k tejto tematike, ale aj v protidrogovej oblasti. Ak dovolíte, prečítal by som ešte štyri vety z odborného posudku: „Odborníci z oblasti reklamy členom riadiaceho výboru vysvetlili, že na to, aby akákoľvek kampaň mala ten správny účinok a zmysel, je vhodnejšie realizovať dvojfázovú kampaň. To znamená, že v prvej fáze kampane, ktorá práve prebieha je vizuál s apelatívnejším kontextom, aby kampaň zaujala čo najširšiu verejnosť, čo sa aj stalo. Stretávame sa s ľuďmi, ktorí síce reagujú rôzne na vizuál dieťaťa s putami, ale čo je podstatné, rozpútalo to širokú diskusiu o tom, či je na Slovensku národnostná nenávisť. A možno práve to, že sa jedná o malé nevinné dieťa, v mnohých z nás vyvolalo silnejší dojem, uvedomujúc si, že nenávisť sa týka nás všetkých nevynímajúc nevinné deti. V druhej fáze kampane v období pred Vianocami by mal byť na uliciach slovenských miest druhý vizuál s pozitívnym odkazom „srdce z dlani dvoch farieb“. Ide o nasledovný vizuál, pán poslanec. Práve tento pozitívny odkaz, v ktorom sa hovorí, že rasizmus je aj tvoj problém, by malo diskusiu o tom, či existuje intolerancia na Slovensku, posunúť do polohy čo s tým urobiť a ako ho odstrániť.“ Ďakujem, pán predseda. J. Migaš, predseda NR SR: Pán poslanec. J. Kalman, poslanec: Áno, ďakujem pekne. Iste každý môže mať svoj názor na akýkoľvek plagát alebo akýkoľvek pútač. Je ale žalostné, že malé dieťa sa takýmto spôsobom dokáže znehodnotiť, takýmto spôsobom dokáže zneužiť na cieľ, a preto, pán podpredseda vlády, pretože to bolo vydané aj za podpory Úradu vlády, tak ako ste povedali, ako je na plagáte uvedené, nikto si ani tak nediskutuje o boji proti rasizmu, ako o tom, že sa každý diví, koho, akého „odborníka“ skutočne mohlo napadnúť to, čo tu je predstavené, aby malé dieťa bolo dané v putách. Je to odpudzujúce. Z tohto pohľadu je to nevhodné. J. Migaš, predseda NR SR: Vicepremiér.
Bugár, Béla, podpredseda NR SR (2018-06-14):
Ďakujem. Prerušujem rokovanie o tomto bode programu. Pristúpime k druhému čítaniu o návrhu poslancov Tibora Bernaťáka, Evy Smolíkovej, Stanislava Kmeca na vydanie zákona, ktorým sa mení a dopĺňa zákon č. 400/2015 Z. z. o tvorbe právnych predpisov a o Zbierke zákonov a o zmene a doplnení niektorých zákonov v znení zákona č. 310/2016 Z. z., ktorým sa dopĺňa zákon Národnej rady Slovenskej republiky č. 350/1996 Z. z. o rokovacom poriadku, tlač 875. Dávam slovo teraz pánovi poslancovi Bernaťákovi, aby za navrhovateľov tento návrh zákona odôvodnil. (Rokovanie o návrhu poslancov Národnej rady Slovenskej republiky Tibora Bernaťáka, Evy Smolíkovej a Stanislava Kmeca na vydanie zákona, ktorým sa mení a dopĺňa zákon č. 400/2015 Z. z. o tvorbe právnych predpisov a o Zbierke zákonov Slovenskej republiky a o zmene a doplnení niektorých zákonov v znení zákona č. 310/2016 Z. z. a ktorým sa dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov , tlač 875.)
Jurinová, Erika, podpredsedníčka NR SR (2015-05-14):
Ďakujem pekne. Pán spravodajca, na vaše vystúpenie nie sú faktické poznámky. Dávam slovo teraz jedinému prihlásenému rečníkovi ústne do rozpravy pánovi poslancovi Gálovi.
J. Kužma, poslanec: (2001-10-30):
Ďakujem.
Jurinová, Erika, podpredsedníčka NR SR (2014-09-25):
Ďakujem, pán poslanec. Na vaše vystúpenie chcú reagovať traja páni poslanci. Uzatváram možnosť prihlásiť sa faktickou poznámkou. Nech sa páči, pán poslanec Jánoš.
Hrušovský, Pavol, podpredseda NR SR (2010-10-13):
Pán poslanec Blanár.
Kuffa, Filip, poslanec NR SR (2020-05-13):
Ďakujem za slovo. Vidím, že v tých faktických poznámkach všetci traja, aj keď sme sa nedohodli, sa chceme dotknúť práve tej účasti. Pán poslanec Dostál, vy ste vyzdvihli v príspevku fakt, že pri vystúpení ochrankyne práv bola v Národnej rade Slovenskej republiky plná zasadačka. To bolo ale z dôvodu prítomnosti pani prezidentky Zuzany Čaputovej. Neskôr, neskôr som to tak pochopil asi, že ste to mysleli asi aj ironicky, že najprv tá sála bola plná a teraz ste poukázali na to, že tá sála je poloprázdna alebo prázdna, lebo teda že tu chýbajú poslanci. Povedali ste nejaké príklady aj z minulosti, keď sa tu predkladali tieto správy. Ale ja len na margo toho poviem, že ak prikladáte významnosť tejto inštitúcii a ochrane teda ľudských práv, tak možno by ste si mali urobiť najprv poriadok vo vlastnom klube, pretože vás tu nesedí ani polovica, za klub pani predkladateľky dvaja poslanci a naozaj to percentuálne zastúpenie poslancov, práve klub Ľudovej strany Naše Slovensko tu má najvyššie percentuálne zastúpenie. Ďakujem.
Blanár, Juraj, podpredseda NR SR (2022-05-25):
Vyčerpali sme týmto rozpravu, vážené panie poslankyne, páni poslanci, teda vyhlasujem rozpravu za uzavretú. Pýtam sa pána navrhovateľa, nemá záujem o záverečné slovo? Pán spravodajca? Nie. Hlasovanie, vás poprosím. Predpokladám, že... (Prerušenie spravodajcom.)
Laurenčík, Milan, poslanec NR SR (2017-05-16):
Ďakujem za slovo. Pán poslanec Droba, ďakujem za príspevok, ktorý si predniesol za náš klub. Pripájame sa k podpore tohto, tejto deklarácie, tak ako sme ju aj podporili na výbore pre obranu a bezpečnosť spolu s kolegami. A takisto chcem aj ja teraz vyzvať aj koaličných poslancov na to, aby sme urobili aj ten druhý krok, aby na oplátku oni podporili ústavný zákon, ktorý pripravujeme. Vyrušuje ma tu iba jedna vec pri tejto deklarácii. Keď som si pozeral návrh rozpočtu verejnej správy na roky 2017 až 2019, tak výdavky na obranu nejdú nejak lineárne, ale v roku 2018 sa plánuje 1,21 %, v roku 2019 1,22 % a potom je ten skok k tomu nášmu záväzku, že v roku 2020 to bude 1,6. Tam to vidím trochu také divné, akoby táto vláda chcela tento rozpočet pripraviť vlastne pre nasledujúcu vládu, pretože v marci zrejme skončí a už sa s tým rozpočtom bude pasovať tá nová vláda. A myslím si, že by sme mali nejak pouvažovať o tom, ako tento plán tohto rozpočtu zmeniť a urobiť ho ambicióznejší a už v rokoch 2018 aj v rokoch 2019 dať na obranu viacej. Myslím, že to nie je o politike. Je to o bezpečnosti Slovenska. Je to vlastne o výdavkoch na to, aby sme sa my občania Slovenskej republiky cítili bezpečnejšie. Ďakujem.
Grendel, Gábor, podpredseda NR SR (2022-09-28):
Päť faktických poznámok na vystúpenie pána poslanca. Ako prvý pán poslanec Miroslav Suja.
Sulík, Richard, podpredseda vlády a minister hospodárstva SR (2020-11-27):
Áno, áno. Dovoľte mi doplniť ešte jednu vec práve k tomu skrátenému konaniu. Ak by to malo ísť normálnym a malo by to byť do 30. novembra uzákonené, tak by sme už niekedy v septembri museli tento proces spustiť a vtedy naozaj nikto nemohol tušiť, že sa to takto vyvinie. Čiže z tohto dôvodu je skrátené konanie oprávnené. Ďakujem.
Dolinková, Zuzana, ministerka zdravotníctva SR (2024-02-08):
Tak ako ste povedali pani poslankyňa, veľmi rada by som vám odpovedal na tú otázku, ale vzhľadom na to, že ja neleadujem procesy a neriadim ministerstvo školstva, tak by som asi iba fabulovala, keby som si tu vymýšľala akúkoľvek odpoveď za pána ministra školstva. Ďakujem veľmi pekne.
Blanár, Juraj, podpredseda NR SR (2021-12-02):
Ďalší s faktickou poznámkou pán predseda výboru Viskupič.
Mikloško, Jozef, poslanec NR SR (2014-02-06):
Tak začnem odzadu. No ďakujem, pán Blaha, za veľmi konštruktívny prístup. Povedal by som, od monitora má hlavu a pätu, pánboh zaplať. Ale vystúp raz v rozprave k niečomu zásadnému, aby sme si mohli niečo povedať tiež zásadné. Samozrejme, plne s tebou súhlasím o tých sociálnych dopadoch po revolúcii. Boli katastrofálne. A to ešte nemá konca. A ja v tom vidím aj ten zahraničný prvok. O tom všeličo viem. Ale proste ďakujem ti za to. A ideme ďalej do toho, kamaráti ostaneme. Voči Poliačikovi. Tiež mám niekedy zmiešaný pocit, zase keď ty hovoríš. Takže takto budeme zmiešané mať pocity asi ešte dosť dlho, ešte asi dva roky. No ty uznávaš Depeche Mode, ja uznávam Queen, Stinga a ďalších fenoménov, Talianov. Takže tiež sa v tom nejako líšime, bohužiaľ. Ale tam kamaráti zostaneme. Prečo nie? U nás minule bežal futbal Inter – Juventus. Pozerali sme ho a s ďalšími dospelými sme debatovali, čo to je to LGBTI, kde najmä čo je to I, nikto nevedel. Ale, hovorím, že I, to je intersexuálny. A nevedeli sme, čo to znamená. A potom ten vnúčik mi zakričal, že intersexuálni, to sú tí gayovia, ktorí držia za Inter ako fanúšikovia. No tak teraz už to viem. Čo sa týka Biľaka, tak už umrel, nech mu Pán Boh dá večnú slávu. Nebol len negatívny, on, pamätám sa, za Dubčeka, keď končil Novotný, tak sa naozaj silno postavil za Dubčeka. V šesťdesiatom ôsmom bol takýto. Že to potom takto celé videl? Ja dúfam, že nám napísal niekde pamäti, ktoré si raz prečítame, ako to vlastne myslel, Viem, že Colotka teraz píše pamäti. A som rád tomu. Ale to je už pravda, že som mal práve 30 rokov. Dobre, vážení, ešte mám koľko sekúnd? Už nemám nič, dobre. Ďakujem.
Bugár, Béla, podpredseda NR SR (2010-12-09):
Pán poslanec Maďarič. Nech sa páči, môžete reagovať na faktické.
Takáč, Richard, poslanec NR SR (2022-06-16):
Ďakujem veľmi pekne za slovo, pán predsedajúci. Pán podpredseda Blanár, ja by som ťa doplnil v súvislosti tvojho vystúpenia, čo si rozprával a hovoril o tom, kde nám dnes minister hospodárstva sa snažil nabudiť dojem toho, ako tí, čo budú chcieť podpísať s SPP, budú mať fantasticky zníženú cenu plynu. Ja by som na vysvetlenie hlavne kolegom, ktorí to nepochopili, lebo tomu nerozumejú, čo je logicky, lebo je to ťažká téma, tak pán minister nám tu predstavil to, že ten, kto podpíše do roku 2026, tak prvý rok má 20 % navyše plus inflácia a ďalšie roky bude inflácia. Dámy a páni, my sa bavíme len o SPP. My sa bavíme o maloobchode. To by som možno chcel zodpovedať aj túto otázku od pána ministra. My sa nebavíme o priemysle, ktorý tvorí až 50 % spotreby. Tento priemysel to nakupuje na burze. A táto cena momentálne je 3-krát násobne drahšia v porovnaní s predchádzajúcim rokom. Ďalej je skutočnosť reálna tá, že SPP tvorí len 60 % slovenského trhu, ktorý zásobuje. To znamená, máme tu 40 % iných spoločností, ktoré, kde tieto zmluvy nie sú. A otázne je, ako som už povedal aj v predchádzajúcom výstupe, že nikto túto zmluvu nevidel, ani ju vidieť nebude, lebo je tam obchodné tajomstvo. Takže keď si toto v skutočnosti spriemerujeme a pozrieme sa na to, že 50 % priemyslu bude mať 3, 4, niekoľkonásobne, možno budúci rok ešte aj viacej, zvýšené ceny plynu, tak to všetko sa odzrkadlí v službách, v poskytovaní všetkého, aj tovarov, ktoré sú vyrábané v našich fabrikách, ktoré budú mať neskutočne niekoľkonásobne až 300-, 400-percentne zvýšené ceny plynu. Ja môžem povedať, potravinári, pekári, mliekari, toto všetko pôjde brutálne hore.
S. Janiš, poslanec: (2008-03-26):
Môžete si namýšľať, že máte zlaté vajce. Ja som to povedal. Nemáte žiadne zlaté vajce. To Cargo nebolo, no a teraz už vôbec nebude. Lebo v podstate vám zostávajú tri možnosti. Tri možnosti. Alebo to Cargo predať, ak sa nájde kupec, alebo to Cargo predať, alebo sa vtierať Čechom, alebo ho nechať živoriť. Tri možnosti. Viac nemáte. Ak ho chcete predať, tak je to privatizácia, ktorú vy nepripúšťate. Tak ho nepredáte. Ak sa chcete vtierať Čechom, tak sa vtierajte, ale je to tiež privatizácia. No tak čo? Necháte ho živoriť, nech skrachuje? No, teda to je krásna vyhliadka pre viac ako 10-tisíc zamestnancov Carga, krásna vyhliadka pre Železnice Slovenskej republiky. Kto bude platiť zabezpečovanie a infraštruktúru koľají, ak nie Cargo, ktoré sa dnes podieľa 50 % na týchto nákladoch? Zlikvidujte Cargo, nechajte ho živoriť a tieto peniaze preberú všetci daňoví poplatníci. A o to menej bude v zdravotníctve, školstve. Výborne.
Glváč, Martin, podpredseda NR SR (2017-06-14):
S reakciou pán poslanec Osuský.
Ďuriš Nicholsonová, Lucia, podpredsedníčka NR SR (2019-06-21):
Výborne. Vyhlasujem všeobecnú rozpravu za skončenú. Záverečné slovo, pán navrhovateľ? Nie. Pán spravodajca? Nie. Ďakujem za spoluprácu. Prerušujem rokovanie o tomto bode programu. Zároveň končíme. Chcem vám zaželať teda pekný víkend a všetko, čo k tomu patrí. A ešte jedno oznámenie. V pondelok od 9.00 začneme termínovaným bodom... (reakcia z pléna), 10.00, áno, 10.00, 38. bod schváleného programu, je to vládny návrh zákona, ktorým sa mení a dopĺňa zákon č. 153/2001 Z. z. o prokuratúre, tlač 1454. Veľmi pekne ďakujem. (Prerušenie rokovania o 14.00 hodine.) 121
Hlina, Alojz, poslanec NR SR (2023-12-22):
Ďakujem pekne. Už čo sme si, to sme si, stále mi to nedá, ideme na, na sviatky, tak vám chcem zapriať šťastné a veselé. Ďakujem pekne. (Potlesk.)
Lubyová, Martina, ministerka školstva, vedy, výskumu a športu SR (2018-06-14):
Vážený pán predsedajúci, ďakujem za slovo. Vážený pán poslanec, ďakujem za vašu otázku. Otázka zvyšovania platov učiteľov je v súčasnosti, ako viete, predmetom rokovania a vyjednávania so sociálnymi partnermi. Ministerstvo samozrejme pripravuje nariadenie vlády, avšak výsledok rokovania je zásadný pre prípravu príslušnej legislatívy, a preto ministerstvo školstva, vedy, výskumu a športu je pripravené operatívne reagovať s ohľadom na výsledok práve prebiehajúceho kolektívneho vyjednávania na úrovni tripartity a v prípade potreby predložiť návrh nariadenia vlády do medzirezortného pripomienkového konania. Ďakujem za vašu pozornosť. Vážený pán predsedajúci, ďakujem, skončila som
Figeľ, Ján, podpredseda NR SR (2015-05-06):
Teraz sa pýtam, či sa niekto chce prihlásiť do rozpravy ústne. Nie je tomu tak, takže vyhlasujem všeobecnú rozpravu za skončenú. Pán navrhovateľ, nechcete sa vyjadriť? Spravodajca? Takisto. Ďakujem pekne. Prerušujem rokovanie o tomto bode programu. Teraz pristúpime k prvému čítaniu o vládnom návrhu zákona, ktorým sa mení a dopĺňa zákon č. 179/2011 Z. z. o hospodárskej mobilizácii a o zmene a doplnení zákona č. 387/2002 Z. z. o riadení štátu v krízových situáciách mimo času vojny a vojnového stavu v znení neskorších predpisov v znení zákona č. 204/2013 Z. z . Tento návrh zákona má parlamentnú tlač 1472 a návrh na jeho pridelenie na prerokovanie vo výboroch je v rozhodnutí č. 1482. Teraz prosím podpredsedu vlády a ministra financií pána Petra Kažimíra, aby vládny návrh zákona v zastúpení ministra hospodárstva uviedol.
A. Belousovová, podpredsedníčka NR SR: (2009-09-11):
Prerušujem rokovanie o tomto bode programu. Budeme pokračovať prvým čítaní o návrhu poslankyne Národnej rady Slovenskej republiky Kataríny Cibulkovej na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov . Návrh zákona je uverejnený ako tlač 1211, návrh na jeho pridelenie na prerokovanie výborom je v rozhodnutí č. 1243. Slovo má pani poslankyňa Cibulková, ktorá uvedie návrh zákona. Nech sa páči.
Jurinová, Erika, podpredsedníčka NR SR (2014-09-24):
S faktickými poznámkami sa prihlásili traja poslanci. Uzatváram možnosť prihlásenia sa. Nech sa páči, pán poslanec Daniš.
P. Paška, predseda NR SR: (2009-02-10):
(Hlasovanie.) 130 prítomných, 53 za, 56 proti, 21 sa zdržalo. Konštatujem, že nebudeme pokračovať prerokúvaním návrhu zákona v druhom čítaní. Poprosím kolegov a kolegyne, tých, čo mali problém s hlasovaním, aby vytiahli kartu a zaregistrovali sa znovu. Teraz pán predseda výboru pán poslanec Kondrót uvedie hlasovanie o návrhu uznesenia k Legislatívnemu a pracovnému programu Európskej komisie na rok 2009 a správe o prioritách vyplývajúcich z Legislatívneho a pracovného programu Európskej komisie na rok 2009 pre Slovenskú republiku . Je to tlač 935.
Žiga, Peter, podpredseda NR SR (2024-01-08):
Pani poslankyňa Mesterová.
Paška, Pavol, predseda NR SR (2013-03-14):
Ďakujem pekne. Otváram rozpravu. Mám písomnú prihlášku do rozpravy od pána poslanca Matoviča. Nech sa páči, pán poslanec.
Blanár, Juraj, podpredseda NR SR (2022-04-28):
Pán poslanec Zahorčák, nech sa páči.
Brocka, Július, poslanec NR SR (2013-11-26):
Áno, ja som tiež nepostrehol, že by boli splnené podmienky na to, aby sme rokovali v skrátenom konaní, ale k tomu som ani nechcel. Ale pán poslanec hovoril niečo v takom zmysle, že si nevie predstaviť, že teraz bude tu normálny stav, že nebudeme robiť toto, čo robíme, napríklad, že sa nebudú zmrazovať platy ústavných činiteľov. Ja si viem takú situáciu predstaviť, ak tu skončí prax v parlamente, tá prax, ktorú praktizuje strana SMER, že oni sú zberači platených mandátov. To znamená, že oni nie sú len poslanci Národnej rady, oni sú primátori, starostovia, župani, oni sú riaditelia štátnych nemocníc, oni sú generálny riaditeľ Sociálnej poisťovne. No proste, kým budú mať viacero príjmov z verejných zdrojov, tak budú poslušne hlasovať možno aj na znižovanie platov ústavných činiteľov. Ale ak táto prax skončí, že ak je poslanec Národnej rady, od platu ktorého sa odvíja plat ministra, predsedu vlády, tak v takom prípade jednoducho budeme konzistentní a nedovolíme to, že minister financií v tejto sále má oveľa nižší príjem ako veľa neznámych poslancov za stranu SMER, ktorí tu raz nepreriekli. Jednoducho to je nonsens! Zákon z roku ´93 o platových pomeroch ústavných činiteľov stanovil, že minister má plat jedenapolnásobok platu poslanca, predseda vlády dvojnásobok, myslím, prezident trojnásobok. Ale to už dávno neplatí, lebo tu sú poslanci, ktorí oveľa väčší príjem majú z verejných zdrojov. To je nonsens! To si neviem predstaviť, či to v inej krajine takto tolerujú občania, voliči, že niekto takto vyciciava štátny rozpočet, ale aj rozpočty obcí, miest.
Blanár, Juraj, poslanec NR SR (2014-12-12):
Vážený pán minister, vaše vystúpenie bolo vecné a to oceňujem, pretože ste vyvrátili a argumentáciou ste zdôvodnili všetky tie obvinenia, ktoré tu predložil pán Zajac, ale ešte aj ďalší kolegovia z opozície. O to je to prekvapujúcejšie, že práve tí, ktorí „majú najviac masla na hlave“, v tomto prípade predstavitelia KDH, ktorí mali tento rezort pod kontrolou dva roky, mohli v tomto konať, a nekonali. A naviac, keď pán minister Figeľ, keď bol v službách v tomto ministerstve, sám sa vyjadroval, ako ste to vy potvrdili, že je pripravený vstúpiť do priamej spolupráce s firmou Fleetpay, ktorú tu takto kritizujú. Ja sa veľmi teším na vystúpenie pána podpredsedu Národnej rady, bývalého exministra dopravy, aby aj vysvetlil napríklad ten list, ktorý podpísal, o ktorom tu hovoril podpredseda vlády Kaliňák. Naozaj nerozumiem tomu, prečo to robí práve KDH. Vedel by som si to predstaviť, keby to robil pán Lipšic alebo pán Hlina, alebo pán Matovič, pretože chápem, im ide o to, aby tu čo najviac rozvracali, ale vy, ktorí ste mali túto možnosť to ovplyvňovať, neovplyvňovali ste to a ešte teraz kritizujete. Poprosím vás naozaj, skúste vecne reagovať na tie argumenty, páni kolegovia z opozície, ktoré tu aj teraz predložil minister Počiatek, a neobviňujte niekoho ďalšieho, že nebodaj zapríčinil to, že sa niekto v medzinárodnom tendri nezúčastnil na základe nejakého, nevieme, fiktívneho, duchovného, ktorý tu pôsobí, lebo sú tam znemožnené podmienky. Aj podmienka o tom, aby sa mohli banky zúčastniť toho tendra, bola zo strany pána ministra jasne vysvetlená. (Potlesk.)
P. Paška, predseda NR SR: (2007-09-13):
(Hlasovanie.) 126 prítomných, 76 za, 2 proti, 48 sa zdržalo. Ďakujem pekne. Konštatujem, že sme schválili vládny návrh zákona o používaní záznamového zariadenia v cestnej premávke. Posledné hlasovanie bude uvádzať pani poslankyňa Rošková v druhom čítaní o vládnom návrhu zákona o organizácii pracovného času v doprave . Je to tlač 305.
Valocký, Jozef, poslanec NR SR (2011-04-01):
Ďakujem pekne, pán predsedajúci, za slovo. Pán poslanec Kaník, ja by som aj to vaše úsilie o ochranu národnostných menšín bral celkom úprimne, keby som nežil na južnom Slovensku a nevedel by som, ako to tam chodí, a keby sme vedeli, a tým by som chcel dať do pozornosti aj Obyčajným ľuďom, tento zákon nie je o 15 %. Tento zákon je skoro celý prepracovaný a tento zákon smeruje úplne niekam inam. Podľa môjho názoru tento zákon sleduje postupnú, pomalú likvidáciu slovenčiny na južnom území. Možno sa to niekomu nebude páčiť, ale kto tam žije, vie, o čom hovorím. Pán poslanec Kaník, pokiaľ tento zákon bude prijatý a budete sa starať potom o slovenskú menšinu na južnom území, budem veľmi rád. A dúfam, že sa pozerajú a pozorne sledujú túto rozpravu aj voliči slovenskí strany MOST – HÍD a pochopia do budúcnosti, o čo tejto strane ide a čo sa vlastne tu deje. Predpokladám ešte, že pán Chmel ako predkladateľ tohto zákona bude raz zapísaný v nejakej historickej knihe Slovenskej republiky ako prvý postupne likvidátor slovenčiny na južnom území. Ďakujem. (Potlesk.)
Paška, Pavol, predseda NR SR (2014-09-10):
(Hlasovanie.) 82 prítomných, všetci boli za. Návrh sme schválili. Chcem požiadať predsedov výborov, aby zvolali schôdze výborov tak, aby sme mohli zaradiť rokovanie v druhom a v treťom čítaní na štvrtok ráno od 9.00 hod. (Reakcie z pléna.) Chvíľočku, potom vám dám slovo, dobre, páni predsedovia. Ešte jedna zmena v programe. Minister životného prostredia, ktorý odchádza na valné zhromaždenie, ma požiadal, aby dnes o 14.00 hod. mohol prerokovať tlače 1089 a 1110. Sú to body 10 a 11 zo schváleného programu. Pýtam sa, či je všeobecný súhlas. (Súhlasná reakcia pléna.) Áno. Dobre, takže schválili sme zmenu v programe . Budeme teraz hlasovať o návrhu skupiny poslancov, tak ako som to uviedol pred otvorením bodu programu schôdze, ktorí navrhujú, aby sa odvolanie člena Súdnej rady zvoleného Národnou radou, je to tlač 1172, vykonalo tajne alebo aby sme hlasovali tajne. Pristúpime teraz k hlasovaniu, ale ešte predtým poprosím predsedov výborov, aby zvolali výbory.
Figeľ, Ján, podpredseda NR SR (2013-03-22):
S ďalšou faktickou Ján Mičovský.
Číž, Miroslav, podpredseda NR SR (2015-03-10):
Pán poslanec Hlina bol posledný, ktorý riadne vystúpil v rozprave, preto mi dovoľte vyhlásiť všeobecnú rozpravu za skončenú. Pán minister, chcete? (Reakcia z pléna.) Jaj, pardon, ospravedlňujem sa, nevedel som. Takže s faktickou poznámkou pani poslankyňa Vášáryová, iní nie sú. Uzatváram možnosť prihlásiť sa s faktickou poznámkou. Máte slovo.
Šimečka, Michal, podpredseda NR SR (2024-02-09):
Ďakujem veľmi pekne. A týmto vyhlasujem rozpravu za skončenú a chcem sa spýtať, či navrhovateľ, pán minister, chce k nej ešte zaujať stanovisko, je tomu tak, tak máte slovo.
V. Palko, minister vnútra SR: (2005-02-03):
Návrh reaguje na uznesenia Národnej rady Slovenskej republiky i odporúčanie Rady Európy a jeho hlavným cieľom je zabezpečiť prehľadnosť a legálnosť príjmov a výdavkov politických strán a hnutí. Navrhovaný zákon o politických stranách a politických hnutiach nahradí doterajší zákon o združovaní v politických stranách a hnutiach. Predmetom úpravy návrhu zákona je vznik a zánik strán a hnutí, ich hospodárenie a financovanie zo štátneho rozpočtu. Politické strany a hnutia sú právnické osoby a vznikajú zápisom do registra strán. Zákon ustanovuje registračné konanie, ako aj konanie o zmene údajov zapísaných v registri. Registrovým orgánom bude naďalej ministerstvo vnútra a politickým stranám a hnutiam sa zabezpečuje súdna ochrana. Samozrejme, stranám sa ustanovujú práva a zároveň sa ukladajú povinnosti, ktorých nesplnenie je sankcionované pokutami a môže byť ustanovená aj sankcia najvyššia, a to rozpustenie strany Najvyšším súdom. Politické strany a hnutia zanikajú výmazom z registra strán, ktorému predchádza zrušenie s likvidáciou alebo bez likvidácie. Aj v súvislosti so zrušením a zánikom sú zákonom ustanovené práva a povinnosti. Navrhovaným zákonom sa upravuje aj hospodárenie a financovanie strán a hnutí. V súčasnosti máme zaregistrovaných 120 politických strán a hnutí, z ktorých mnohé si neplnia zákonom stanovené povinnosti týkajúce sa hospodárenia. Podpora strán a hnutí zo strany štátu je výlučne v podobe peňažných prostriedkov. Ide o príspevky na činnosť a príspevky na mandáty podľa navrhovaného zákona, ako aj príspevky za hlasy získané vo voľbách do Národnej rady, ktoré však ustanovuje iný zákon a to je zákon o voľbách do Národnej rady Slovenskej republiky. Tieto príspevky do štátneho rozpočtu bude naďalej vyplácať ministerstvo financií, a to za podmienok ustanovených zákonom. Splnenie podmienok na poskytnutie príspevkov zo štátneho rozpočtu budú kontrolovať správy finančnej kontroly. Správy politických strán a hnutí týkajúce sa finančnej problematiky a hospodárenia budú sprístupňované na internetovej stránke, čím sa zabezpečí aj kontrola zo strany verejnosti. Vážené pani poslankyne, páni poslanci, prosím vás, aby ste tento návrh zákona podporili. Ďakujem za pozornosť.
Šeliga, Juraj, podpredseda NR SR (2021-04-01):
Prítomných 120, za 1, proti 82, zdržalo sa 37, hlasovali všetci. Konštatujem, že tento bod sme neschválili. Nech sa páči.
Hort, Milan, podpredseda NR SR (2010-11-04):
Ďakujem pekne. Pán poslanec, máte záujem o doplňujúcu otázku? Nech sa páči, v rozsahu dvoch minút.
P. Hrušovský, podpredseda NR SR: (2001-09-20):
(Hlasovanie.) Prítomných 130, za 49, proti 78, zdržali sa 3. Bod 6 zo spoločnej správy sme neschválili.
Gažovičová, Tina, poslankyňa NR SR (2023-12-19):
Ďakujem za slovo, pán predsedajúci. Ďakujem pekne, pán kolega Šmilňák, za tvoje vystúpenia a aj teda za to prianie záverečné. Celkom ma to dojalo v týchto predvianočných dňoch, myšlienka, že sa blížia sviatky. Ale stále tu máme dosť podstatné veci, ktoré nám tu ležia na stole a o ktorých, ktorých sa oplatí diskutovať. Prvé, ty si už aj na výbore, aj teraz v tej rozprave prišiel s, myslím si, že veľmi, veľmi zaujímavým návrhom a to je, že keď už sa ide meniť názov ministerstva školstva, keď už sa bude treba investovať, že sa budú všetky hlavičky, všetky papiere, všetky vizitky, všetko meniť, tak naozaj je na zváženie, či to v tomto bode nevyužiť na to, aby sa to premenovalo na ministerstvo vzdelávania, lebo je pravda, že vzdelávanie zďaleka nie je iba o tých školách a vzdelávanie a rozvoj detí a mládeže sa zďaleka nedeje iba v školách, ani nie iba počas školskej dochádzky, ale je to niečo, čo začína už od raného detstva a pokračuje to až po celoživotné vzdelávanie a možno by to bol taký symbolický krok, ktorý by prispel k tomu, aby aj tieto kvázi okrajové časti tej agendy súčasného ministerstva školstva nadobudli na dôležitosti. Čiže možno tiež keby sme to nemali v skrátenom legislatívnom konaní, tak by bolo aj viacej času aj nad týmto pouvažovať. Ale teda minimálne moja podpora na tento návrh. A teda ešte by som chcela oceniť to pripomenutie toho, ako tento návrh súvisí aj so zbrojárskym priemyslom a aj teda ten apel na novinárov alebo hocikoho, kto teraz počúva, že pozrite sa aj na to, na toto prepojenie a... (Prerušenie vystúpenia časomerom.)
Sulík, Richard, predseda NR SR (2010-10-12):
Dobre, pristúpime teraz k hlasovaniu. Máme dva pozmeňujúce návrhy programu. Poprosím vás teraz hlasovať o návrhu číslo 1 pána poslanca Rafaja, a to, či bude zaradený bod do programu o tom, aby vláda predložila správu k ekologickej katastrofe. Poprosím, hlasujte teraz. (Hlasovanie.)	Prítomných 135 poslancov, 98 hlasovalo za, 7 boli proti, 28 sa zdržalo, 2 nehlasovali. Tento návrh pána poslanca Rafaja je schválený. Takže, keďže nebol predložený ďalší návrh, procedurálna poznámka pána Hrušovského nie je návrh na hlasovanie, budeme teraz hlasovať o programe ako o celku. Prosím. Pán Paška, nech sa páči.
Fedor, Martin, poslanec NR SR (2012-09-19):
Pán poslanec, pán poslanec sa snažil odôvodniť existenciu tohto, podľa môjho názoru, zbytočného návrhu zákona. Od prvého čítania však nezaznel zo strany predkladateľa žiaden nový argument, preto aj ja dnes iba zopakujem. Zlúčenie týchto spravodajských služieb podporujem, ale nie takto. Tento návrh nič nerieši. Odporúčam, aby sme riešili akútne veci, a odporúčam, aby sme riešili veci systémovo. Jeden taký návrh budeme prerokúvať o niekoľko bodov neskôr, a síce ide o komplexnú ochranu občanov pred neoprávneným nasadzovaním ITP a účinnú kontrolu. Rovnako systémovo navrhujem postupovať aj v prípade návrhu na zlúčenie vojenského spravodajstva. To znamená, tento návrh stiahnuť, posúriť prípravu komplexného zákona o spravodajských službách, nanovo definovať, aké úlohy jednotlivé spravodajské služby majú mať, aké nástroje, kompetencie majú mať služby v budúcnosti, a potom robiť zmeny vo vojenskom spravodajstve. Ďakujem.
Glváč, Martin, podpredseda NR SR (2019-02-01):
S faktickými poznámkami, dvaja poslanci. Končím možnosť prihlásiť sa. Pani poslankyňa Cigániková.
Laššáková, Jana, podpredsedníčka NR SR (2015-05-21):
Pekné popoludnie, panie poslankyne, páni poslanci, v súlade so zákonom o rokovacom poriadku nasleduje hodina otázok , ktorú týmto otváram. Poslanci písomne predložili do včera do dvanástej hodiny 27 otázok na predsedu vlády a na členov vlády 29 otázok. Overovatelia schôdze vyžrebovali ich poradie. Upozorňujem, že na otázky poslancov, ktorí nie sú prítomní v rokovacej sále, sa neodpovedá. Panie poslankyne, páni poslanci, predseda vlády pán Robert Fico sa písomne z rokovania o tomto bode programu ospravedlnil. Svojím zastupovaním poveril podpredsedu vlády pre investície Ľubomíra Vážneho, ktorého prosím, aby oznámil, kto z členov vlády bude odpovedať na otázky za neprítomných členov vlády. A ešte predtým mi dovoľte, aby som privítala na balkóne seniorov z Košíc z klubu pri mestskej časti. (Potlesk.) Vitajte, pozdravujem vás. Nech sa páči, pán podpredseda vlády.
Pellegrini, Peter, predseda NR SR (2023-11-24):
Pán poslanec Vančo.
Grendel, Gábor, podpredseda NR SR (2021-11-24):
Ďakujeme za informáciu. Prerušujem rokovanie o tomto bode programu. Teraz pristúpime k prvému čítaniu o vládnom návrhu zákona, ktorým sa mení a dopĺňa zákon č. 402/2000 o zásluhách Milana Rastislava Štefánika o Slovensko. Vládny návrh zákona je pod tlačou 753. Návrh na jeho pridelenie na prerokovanie výborom je v rozhodnutí č. 788. Prosím pani ministerku kultúry Slovenskej republiky Natáliu Milanovú, aby vládny návrh zákona uviedla. (Rokovanie o vládnom návrhu zákona, ktorým sa mení a dopĺňa zákon č. 402/2000 Z. z. o zásluhách Milana Rastislava Štefánika o Slovensko , tlač 753.)